Un total de 90 persones aturades d'Alaquàs no podran formar-se aquest any al Centre Municipal de Formació pel deute de Conselleria
27/11/2012

# Un total de 90 persones aturades d'Alaquàs no podran formar-se aquest any al Centre Municipal de Formació pel deute de Conselleria

*   27/11/2012
*   [Imprimir](#)
*   Compartir
*    https://www.alaquas.org/documento.asp?id\_do=13536

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13536%2F0&title=Ajuntament%20d%27Alaqu%C3%A0s.%20Premsa.Un%20total%20de%2090%20persones%20aturades%20d%27Alaqu%C3%A0s%20no%20podran%20formar-se%20aquest%20any%20al%20Centre%20Municipal%20de%20Formaci%C3%B3%20pel%20deute%20de%20Conselleria)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13536/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13536/27112012dsc08016_Form_4.jpg)](https://www.alaquas.org/ficheros/documentos/2012/2/13536/27112012dsc08016_Form_10.jpg "<a href='https://www.alaquas.org/ficheros/documentos/2012/2/13536/27112012dsc08016_Form_10.jpg' target=_blank><i class='fa fa-external-link' aria-hidden='true'></i>.Un total de 90 persones aturades d'Alaquàs no podran formar-se aquest any al Centre Municipal de Formació pel deute de Conselleria</a>")

L'alcaldessa d'Alaquàs exigeix a la Consellera d'Educació el pagament del deute contret amb Alaquàs que, únicament en formació, ascendeix a 433.654 euros. La Generalitat Valenciana deu a l'Ajuntament d'Alaquàs un total de 4,5 milions d'euros

L'alcaldessa de Alaquàs, Elvira García Campos, s'ha dirigit a la Consellera d'Educació, Mª José Català, per a exigir el pagament del deute que el Consell té contret amb Alaquàs en matèria de formació i que ascendeix a 433.654 euros. La primera edil ha enviat una carta amb caràcter d'urgència a la responsable autonòmica amb l'objectiu de tractar aquest assumpte que competeix única i exclusivament a la Conselleria d'Educació, Formació i Ocupació.

En l'escrit, la primera edil ha denunciat que un total de 90 persones aturades d'Alaquàs no podran formar-se aquest any al Centre Municipal de Formació Francesc Ferrer Martí d'Alaquàs a causa del deute del Consell. L'alcaldessa ha donat un ultimàtum a la Generalitat Valenciana i ha instat a l'administració autonòmica a complir amb les seues competències.

"No podem seguir assumint els deutes del Consell. Al llarg dels últims anys hem realitzat un esforç doble per les persones aturades d'Alaquàs però ja no tenim capacitat per a això", ha assegurat la primera edil.

Actualment, la Conselleria d'Educació, Formació i Ocupació deu a l'Ajuntament de Alaquàs un total de 433.654 euros en concepte de subvencions per a accions de Formació Professional dirigides a aturats que van des de l'any 2008 fins a l'actualitat. Aquestes subvencions han estat assumides al llarg de tots aquests anys per l'Ajuntament d'Alaquàs, sense ser de la seua competència.

Per a aquest any, la Conselleria d'Educació ha notificat a l'Ajuntament de Alaquàs sis resolucions de subvenció que es corresponen amb diferents programes formatius per un import de 337.612 euros. Segons l'ordre, aquestes accions formatives han de començar abans del 31 de desembre i per a dur-les a cap, l'Ajuntament d'Alaquàs ha d'anticipar, igual que en anys anteriors, la despesa en personal necessari per a poder posar en funcionament aquests cursos.

Per la seua part, l'Ajuntament d'Alaquàs ha anunciat que per a posar en funcionament els diferents cursos de formació ocupacional aprovats és imprescindible l'ingrés dels 433.654,12 € que la Conselleria d'Educació, Formació i Ocupació deu a aquest Ajuntament, abans del 15 de desembre de 2012. Si no es compleix, un total de 90 joves aturats d'Alaquàs es veuran sense l'oportunitat aquest any de veure millorada la seua formació permetent-los una millor posició per a l'accés al món laboral.